ה-V5 INFINIUM הוא מגבר קומבו 1×8 שפופרות 5 וואט בעל ערוץ אחד עם סאונד וסגנון וינטג’י, אך הוא מכיל גם תכונות מודרניות שיעזרו לסאונד שלכם להמריא.
מערך הפרה-אמפ הכולל שפופרת 12AX7, יחד עם מערך הכוח הכולל שפופרת EL84, יוצרים מגבר קטן אך עוצמתי בסגנון בוטיק. הוסיפו לכך את טכנולוגיית ה-INFINIUM להארכת חיי השפופרות ותקבלו מכונת סאונד ורסטילית שתספק את הסחורה בכל מצב – באולפן, בחדר חזרות, על הבמה וכל מה שביניהם!
ה-V5 INFINIUM הוא מגבר שפופרות בטכנולוגיית Class A העושה שימוש בשפופרת 12AX7 במחלקת הפרה-אמפ ושפופרת EL84 במחלקת הכוח. המגבר הזה יספק לכם סאונד שפופרות קלאסי וחם עם נגיעות של קומפרסיה שפופרתית, כפי שניתן לצפות ממגבר בסגנון וינטג’י ברמה הזו. שפופרת ה-12AX7 שנבחרה בקפידה לפרה-אמפ הוינטג’י של ה-V5 INFINIUM תספק מגוון רחב של סאונדים, מבלוז מתקתק ועד אוברדרייב רוקי לכל דבר. שפופרת ה-EL84 שתמצאו במערך הכוח תספק סאונד צלול ובהיר גם כש-“תדחפו” אותן למקסימום.
טכנולוגיה שפותחה במהלך מספר שנים, INFINIUM היא טכנולוגייה מאפשרת להאריך את חיי שפופרות הכוח עד פי 20 מהרגיל, מה שחוסך לכם כסף רב ומבטיח אמינות מירבית לאורך זמן. איך זה עובד? המעגל המהפכני עוקב בצורה אוטומטית אחר הביצועים של כל אחת משפופרות הכוח ודוחף אותן לעוצמת עבודה אידאלית על מנת לקבל פיזור נכון של העומס. ה-INFINIUM גם מפצה על השפעות הבלאי הטבעי ע”י כיוון אוטומטי של הזרם החשמלי כך שהשפופרות שלכם ישמעו כמו חדשות תמיד. זוהי טכנולוגייה דומה לזאת שתמצאו ברכבי 4X4 – מערכת המפזרת את הכוח בין הגלגלים בצורה חכמה על מנת לקבל אחיזה טובה יותר בכביש. ה-V5 INFINIUM הוא מגבר ה-“4X4” שלכם.
ה-V5 INFINIUM עושה לכם את החיים אפילו יותר קלים. ליד כל שפופרת כוח תמצאו נורת חיווי LED שתידלק ברגע שהשפופרת הגיע לסוף חייה, והודות לתכנון הביאס האוטומטי, תוכלו פשוט להחליף אותה בשפופרת חדשה, מבלי לקחת את המגבר למעבדת תיקונים, מה שחוסך לכם אפילו עוד יותר כסף.
אם כל התכונות הנהדרות האלה לא הספיקו לכם, אז תשמחו לדעת שה-V5 INFINIUM מכיל גם ריברב סופר איכותי שייתן לכם את הטאצ’ הנוסף הזה בסולואים או בכל דבר אחר שתנגנו. כפתור הריברב הנמצא בפאנל הקדמי של המגבר יאפשר לכם להגיע מנגיעות קלות של “רטיבות” ועד שכבות אדירות של ריברב שיגרמו לכם להישמע כאילו אתם מנגנים במערה עצומה!
המנחת המובנה ב-V5 INFINIUM יאפשר לכם להוריד את הספק המגבר מ-5 וואט עד ל-0.1, כך שתוכלו לקבל את אותו סאונד מלא ועשיר גם בווליומים נמוכים ונוחים לבית.
קניית מגבר חדש, החלפת מנורות ושירות !
החלפתי את המגבר ממגבר Blackstar ID30TVP שהיה ברשותי. אין בכלל מה להשוות מבחינת סאונד.
ה Bugera 5W נשמע כל כך הרבה יותר טוב גם נקי וגם כאשר נדחף. בקיצור אי אפשר לדמות ממש מגבר מנורות למרות הטכנולוגיה המתקדמתשקיימת במגבר הקודם שלי. הסאונד חזק מעל ומעבר לחדר בוא אני נמצא וקיבלתי את הסאונד שחיפשתי הרבה מאד זמן. מגברי מנורות גדולים יותר הם אוברקיל לחדר שלי ולא ממצים את הפוטנציאל בווליום נמוך, המגבר החדש כן. בקיצור מרוצה מאד.
לגבי היותר טוב והכי חשוב זה השירות ! – השירות שקיבלתי “אמריקאי לגמרי” כלומר סבלנות, עזרה התייעצות גם טלפונית וגם אישית ולא ממישהו אחד אלא מכולם ! פשוט מושלם.
המבחר בחנות מגוון מאד ושונה ממקומות אחרים ויש כל מה שצריך.
לדעתי החנות מספר אחת בארץ נקודה ! וזאת מלקוח מרוצה אמיתי ולא משוחד.
שידרוג שהומלץ לי ע”י חבר, מה שבהחלט עשה שינוי לטובה למגבר גם ככה טוב.
מגבר מאוד חמוד, מאוד נחמד כדי לנגן בבית.
איכות מצויינת לגודל שלו.
לא מתאים להופעות או לחדרי חזרות אבל לבית הוא נהדר.